Hoeveel keer het ek al gedink ek doen goed, probeer my bes om te help, dan knal dit terug in my gesig soos 'n donderbussie wat truplof, dan sit ek met so 'n swart geroette bakkies en geskroeide wenkbroue en luister hoe almal vir my lag.
Die probleem is ook dat daardie mense vir wie jy probeer help het, nou kwaad is vir jou. Hulle dink jy sit op 'n troon en oordeel hulle, maar dit is baie ver van die waarheid af.
Een van ons departemente in die Medical Division maak toe en hulle Kaapstad tak deel 'n kantoor met ons, 'n ander afdeling van die Medical Division. (Ek werk vir 'n baie groot BEE Co met verskillende Divisies in die Mediese veld).
Die vorige dag vra ek die sekretaresse (wat ook moet gaan) of sy gaan reel vir eetgoed ens, nee se sy, sy gaan nie en as hulle wil koffie he, sal sy maak.
Goeie bedoelings word nie altyd so gesien nie. Met kommunikasie kan dit reggestel word. Maar ook dit werk nie altyd as die partye nie WIL verstaan nie.
Jy kom dit ook gou agter wanneer jy iets sê en 'n persoon begin dadelik selfverdediging toepas. Dan draai ek my kop so skeef, sit 'n frons op my hele gesig en probeer sin maak. O! Die skoen het gepas! Dit was nog nooit nie op daardie persoon gemik nie, maar die skoen het hom/haar ook gepas.
Daar gebeur dit toe weer met my. Ek kry inligting van die koerier dat hulle in al die dorpe waar ek boeke wil laat koerier aflewer behalwe Henneman wat nie op die lys is nie. Mooi so. Ons gee die pakkies met adresse en die nodige inligting en ek is baie verlig dat die groot werk afgehandel is.
Daar hoep die poender en hak die kaan. Die enigste pakkie wat hulle aflewer is Kaapstad en Elsabé kry hulle boeke in 'n japtrap. Toe sou ek uitvind die res van die boeke is per Postnet versend, maar toe nie. Dit is met die poskantoor versend. Daar is nou nog mense wat skarrel om hulle boeke te kry en ek vra nederig omverskoning vir die ongerief. Ouens, ek betaal vir die posgeld. Ek hoop dit sal spoegies op die ongerief wees. Dankie vir julle geduld met my.